**גמר מונדיאל 2002** התקיים באצטדיון הבינלאומי ביוקוהמה, יפן ב-30 ביוני 2002, ובו נקבע שאלופת העולם לשנת 2002 היא נבחרת ברזיל, שניצחה את גרמניה בתוצאה 0-2, מצמד שערים של השחקן המצטיין במשחק וזוכה פרס נעל הזהב של הטורניר, רונאלדו, במחצית השנייה. היה זה משחק הגמר הראשון בין הנבחרות, וברזיל זכתה בפעם החמישית בתולדותיה בגביע. בכך שיפרה ברזיל את מעמדה כשיאנית הזכיות בגביע העולם. לנבחרת גרמניה הייתה זו הופעה ראשונה בגמר כנבחרת מאוחדת, ולא כנבחרת גרמניה המערבית.

קפטן ברזיל, קאפו, היה לכדורגלן היחיד בהיסטוריה ששיחק בשלושה משחקי גמר מונדיאל רצופים. לברזיל הייתה זו הופעה שלישית ברציפות במשחק גמר המונדיאל (ניצחון ב-1994, הפסד ב-1998). בכך השוויתה את שיאה של יריבתה במשחק, גרמניה (הפסדים ב-1982 ו-1986, ניצחון ב-1990). ברזיל רשמה הישג נוסף, כשהייתה לראשונה בהיסטוריה שניצחה בכל שבעת משחקיה בטורניר, ללא הארכה או דו-קרב בעיטות עונשין.

שתי הנבחרות העפילו לגמר שביעי בתולדותיהן (מספר ההופעות של ברזיל כולל את מונדיאל 1950, בו לא התקיים משחק גמר, אך משחקה מול אורוגוואי נחשב בעיני רבים למשחק הגמר של הטורניר), יותר מכל נבחרת אחרת. כיום גרמניה מחזיקה בשיא לבדה לאחר הופעתה השמינית, בגמר מונדיאל 2014. ברזיל ניצחה עד אז בארבעה משחקי גמר (1958, 1962, 1970, 1994) והפסידה בשניים (המרקנאסו, שנחשב לגמר מונדיאל 1950, ובגמר המונדיאל הקודם ב-1998). גרמניה ניצחה עד אז בשלושה משחקי גמר (1954, 1974, 1990) והפסידה בשלושה (1966, 1982, 1986). הפסדה של גרמניה, שכשלה בניסיונה להשתוות לברזיל כשיאנית הזכיות, הציב אותה כשיאנית ההפסדים במשחקי הגמר, עם ארבעה הפסדים.

על אף ששתי הנבחרות הופיעו במשחקי הגמר יותר מכל נבחרת אחרת, היה זה הגמר הראשון בהיסטוריה בו נפגשו אחת עם השנייה. יתרה מכך, בכל היסטוריית המונדיאלים, מעולם לא נפגשה ברזיל מול נבחרת גרמניה המאוחדת או מול גרמניה המערבית.

רקע
---

### הדרך אל הגמר

| ברזיל | שלב | גרמניה |
| --- | --- | --- |
| יריבה | תוצאה | שלב הבתים | יריבה | תוצאה |
| נבחרת טורקיה בכדורגל טורקיה | 1 - 2 | משחק ראשון | נבחרת ערב הסעודית בכדורגל ערב הסעודית | 0 - 8 |
| נבחרת סין בכדורגל סין | 0 - 4 | משחק שני | נבחרת אירלנד בכדורגל אירלנד | 1 - 1 |
| נבחרת קוסטה ריקה בכדורגל קוסטה ריקה | 2 - 5 | משחק שלישי | נבחרת קמרון בכדורגל קמרון | 0 - 2 |
| **טבלת בית ג'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| ברזילברזיל ברזיל | **9** | 3 | 3 | 0 | 0 | 11 | 3 | 8 |
| טורקיהטורקיה טורקיה | **4** | 3 | 1 | 1 | 1 | 5 | 3 | 2 |
| קוסטה ריקהקוסטה ריקה קוסטה ריקה | **4** | 3 | 1 | 1 | 1 | 5 | 6 | -1 |
| הרפובליקה העממית של סיןהרפובליקה העממית של סין סין | **0** | 3 | 0 | 0 | 3 | 0 | 9 | -9 |

 | טבלות סופיות | **טבלת בית ה'**

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| גרמניהגרמניה גרמניה | **7** | 3 | 2 | 1 | 0 | 11 | 1 | 10 |
| אירלנדאירלנד אירלנד | **5** | 3 | 1 | 2 | 0 | 5 | 2 | 3 |
| קמרוןקמרון קמרון | **4** | 3 | 1 | 1 | 1 | 2 | 3 | -1 |
| ערב הסעודיתערב הסעודית ערב הסעודית | **0** | 3 | 0 | 0 | 3 | 0 | 12 | -12 |

 |
| יריבה | תוצאה | שלבי הנוקאאוט | יריבה | תוצאה |
| נבחרת בלגיה בכדורגל בלגיה | 0 - 2 | שמינית הגמר | נבחרת פרגוואי בכדורגל פרגוואי | 0 – 1 |
| נבחרת אנגליה בכדורגל אנגליה | 1 - 2 | רבע הגמר | נבחרת ארצות הברית בכדורגל ארצות הברית | 0 - 1 |
| נבחרת טורקיה בכדורגל טורקיה | 0 - 1 | חצי הגמר | נבחרת קוריאה הדרומית בכדורגל קוריאה הדרומית | 0 - 1 |

ברזיל הוגרלה לבית ג', לצד נבחרות טורקיה, קוסטה ריקה וסין. במשחקה הראשון מול טורקיה עוד נקלעה לפיגור במחצית, בדרך לניצחון 1–2, עם שער ניצחון של ריבאלדו בדקה ה-86. בשני המשחקים הנותרים, ברזיל הפגינה יכולת התקפית גבוהה כשכבשה תשעה שערים נוספים, בניצחונות 0–4 על סין ו-2–5 על קוסטה ריקה. רונאלדו, חלוץ הנבחרת ואחד ממצטייני הטורניר, כבש בכל אחד ממשחקי שלב הבתים, ארבעה שערים מתוך ה-11 של נבחרתו. בשמינית הגמר פגשה ברזיל את בלגיה, ורונאלדו המשיך את רצף הכיבושים שלו, כשקבע בדקה ה-87 את תוצאת הסיום, 0-2, לאחר שער יתרון של ריבאלדו במהלך המחצית השנייה. ברבע הגמר פגשה ברזיל את אנגליה החזקה, שגם עלתה ליתרון בדקה ה-23 משערו של מייקל אואן. ריבאלדו איזן בדקת הסיום של המחצית הראשונה, וכדור חופשי מדויק של רונאלדיניו לרשת של דייוויד סימן, חמש דקות מפתיחת המחצית השנייה, קבע את תוצאת המשחק. שבע דקות מאוחר יותר הורחק רונאלדיניו, מה שמנע ממנו את ההשתתפות בחצי הגמר, אך למרות החיסרון המספרי שמרה ברזיל על הניצחון בדרך למפגש שני בטורניר מול נבחרת טורקיה. בדקה ה-49 כבש רונאלדו את שערו השישי בטורניר, שקבע את תוצאת המשחק, 0-1 לברזיל, שהבטיחה את מקומה בגמר.

גרמניה הוגרלה לבית ה', לצד נבחרות אירלנד, קמרון וערב הסעודית. במשחקה הראשון הדהימה גרמניה עם ניצחון 0–8 מוחץ על ערב הסעודית, כשמירוסלב קלוזה כובש שלושה שערים. קלוזה הוסיף שער נוסף גם במשחק השני של גרמניה, מול אירלנד, אך שניות ספורות לסיום המשחק כבש רובי קין את שער השוויון, והקבוצות נפרדו בתוצאה 1-1. קלוזה כבש גם במשחקה השלישי של גרמניה, בניצחון 0–2 על קמרון, ובכך העלה את מאזנו לחמישה שערים מתוך ה-11 שכבשה נבחרתו. קלוזה לא הוסיף לכבוש עוד בטורניר. בכל השלבים הנותרים עד לגמר, ניצחה גרמניה בתוצאה זהה, 0-1 בתום 90 דקות. בשמינית הגמר אוליבר נויביל כבש שתי דקות בלבד לסיום המשחק מול פרגוואי. ברבע הגמר היה זה מיכאל באלאק שכבש לאחר 39 דקות בניצחון נבחרתו על ארצות הברית. בחצי הגמר באלאק כבש פעם נוספת את שער הניצחון של נבחרתו, הפעם בדקה ה-74 מול אחת משתי המארחות של הטורניר, קוריאה הדרומית. בכך הבטיחה גרמניה את העפלתה לגמר הטורניר.

שופט המשחק
----------

פיירלואיג'י קולינה מאיטליה, שנחשב לאחד השופטים הטובים בכל הזמנים, נבחר לשופט המשחק. עוזרי השופט ליף לינדברג משוודיה ופיליפ שארפ מאנגליה נבחרו לשמש כקוונים במשחק, ויו דאלאס מסקוטלנד שימש כשופט רביעי.

קולינה היה לשופט האיטלקי השני ששופט גמר מונדיאל, אחרי סרג'יו גונלה ב-1978. גם בגמר מונדיאל 2014 שובץ שופט איטלקי, ניקולה ריצולי. הוא שפט בעברו את גמר טורניר הכדורגל של אולימפיאדת אטלנטה (1996) בין ארגנטינה לניגריה, ואת גמר ליגת האלופות 1999 בין מנצ'סטר יונייטד לבאיירן מינכן.

במהלך הטורניר, קולינה שפט בשני משחקים נוספים. המשחקים ששפט היו המשחק מבית ו' בין אנגליה לארגנטינה (0-1, משער בכדור עונשין שהעניק קולינה) ומשחק שמינית הגמר בין טורקיה ליפן (0-1).

מהלך המשחק
----------

גרמניה עלתה למשחק ללא מיכאל באלאק, שכבש את שער הניצחון בשני משחקיה הקודמים. במשחק חצי הגמר מול קוריאה הדרומית, בדקה ה-71, כ-4 דקות בלבד לפני שכבש את שער הניצחון במשחק, ספג באלאק כרטיס צהוב שגרר את הרחקתו ממשחק הגמר. ברזיל שיתפה במשחק חמישה שחקנים ששיחקו בגמר המונדיאל הקודם: קאפו, רוברטו קרלוס, ריבאלדו ורונאלדו שעלו בהרכב הפותח למשחק פתחו גם בגמר 1998. דנילסון, שעלה כמחליף בגמר 1998, עלה כמחליף בדקת הסיום של המשחק.

המחצית הראשונה התאפיינה עם שליטה של גרמניה בכדור שלא הניבה מצבי כיבוש, כשמנגד ברזיל הגיעה למספר מצבים על אף שלא שלטה במשחק. תוצאת הסיום של המחצית הייתה שוויון 0-0.

במחצית השנייה, ברזיל הצליחה להשיג את השער הראשון בדקה ה-67. ריבאלדו בעט כדור חזק מ-25 מטרים לעבר מרכז השער. שוער גרמניה, אוליבר קאן, ניסה לקלוט את הכדור, אך הכדור ניתז מחזהו ובין ידיו הישר לרגליו של רונאלדו שהסתער לעברו, ומקרוב בעט פנימה. בדקה ה-79, קלברסון העביר כדור שטוח מאגף ימין לכיוון מרכז הרחבה. ריבאלדו דילג מעל הכדור, מה שהשאיר את הכדור לרונאלדו, שגלגל לפינה הימנית של השער והכניע את קאן, כדי לקבוע את תוצאת הסיום, 0-2 לברזיל. לרונאלדו היה זה השער השני במשחק והשמיני בטורניר.

עם סיום המשחק, קפטן הנבחרת קאפו זכה להניף את גביע העולם החמישי בהיסטוריה של ברזיל.

|  |  |  |  |  |
| --- | --- | --- | --- | --- |
| 30 ביוני 2002 | **נבחרת ברזיל בכדורגל ברזיל** | **2 - 0** | **נבחרת גרמניה בכדורגל גרמניה** | האצטדיון הבינלאומי, יוקוהמה, יפן**צופים:** 69,029**שיפוט:** איטליהאיטליה פיירלואיג'י קולינה |
| רונאלדו הובקעו שערים בדקות ה- 79', 67' 79', 67' | (סיקור) |  |

|  |  |
| --- | --- |
| 





**ברזיל**
 | 





**גרמניה**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **ברזיל:** |
|  |  |
| שוער | **1** | מרקוס |
| בלם | **3** | לוסיו |
| בלם | **5** | אדמילסון |
| בלם | **4** | רוקה ג'וניור כרטיס צהוב בדקה ה-6 6' |
| קשר ימני | **2** | קאפו (קפטן) |
| קשר מרכזי | **8** | ז'ילברטו סילבה |
| קשר מרכזי | **15** | קלברסון |
| קשר שמאלי | **6** | רוברטו קרלוס |
| קשר התקפי | **11** | רונאלדיניו הוחלף בדקה ה-85 85' |
| חלוץ | **10** | ריבאלדו |
| חלוץ | **9** | רונאלדו הובקעו שערים בדקות ה- 79', 67' 79', 67' הוחלף בדקה ה-90 90' |
| **מחליפים:** |
|  | **19** | ז'וניניו נכנס כמחליף בדקה ה-85 85' |
|  | **17** | דנילסון נכנס כמחליף בדקה ה-90 90' |
| **מאמן:** |
| לואיס פליפה סקולארי |

 |  | 

|  |
| --- |
| **גרמניה:** |
|  |  |
| שוער | **1** | אוליבר קאן (קפטן) |
| בלם | **2** | תומאס לינקה |
| בלם | **5** | קארסטן ראמלו |
| בלם | **21** | כריסטוף מצלדר |
| קשר ימני | **22** | טורסטן פרינגס |
| קשר מרכזי | **8** | דיטמר האמאן |
| קשר מרכזי | **16** | ינס ירמיס הוחלף בדקה ה-77 77' |
| קשר שמאלי | **17** | מרקו בודה הוחלף בדקה ה-84 84' |
| קשר התקפי | **19** | ברנד שניידר |
| חלוץ | **11** | מירוסלב קלוזה כרטיס צהוב בדקה ה-9 9' הוחלף בדקה ה-74 74' |
| חלוץ | **7** | אוליבר נויביל |
| **מחליפים:** |
|  | **20** | אוליבר בירהוף נכנס כמחליף בדקה ה-74 74' |
|  | **14** | ג'רלד אסמואה נכנס כמחליף בדקה ה-77 77' |
|  | **6** | כריסטיאן ציגה נכנס כמחליף בדקה ה-84 84' |
| **מאמן:** |
| רודי פלר |

 |

**שחקן מצטיין**: ברזילברזיל רונאלדו   
   

**שופט**: איטליהאיטליה פיירלואיג'י קולינה  

**קוונים**: שוודיהשוודיה ליף לינדברג, אנגליהאנגליה פיליפ שארפ  

**שופט רביעי**: סקוטלנדסקוטלנד יו דאלאס

קישורים חיצוניים
----------------

* סיקור המשחק באתר הרשמי של פיפ"א
* תיאור המשחק דקה אחר דקה באתר עיתון הגארדיאן

| גביע העולם בכדורגל |
| --- |
| טורנירי גמר | אורוגוואי 1930 • איטליה 1934 • צרפת 1938 • ברזיל 1950 • שווייץ 1954 • שוודיה 1958 • צ'ילה 1962 • אנגליה 1966 • מקסיקו 1970 • גרמניה המערבית 1974 • ארגנטינה 1978 • ספרד 1982 • מקסיקו 1986 • איטליה 1990 • ארצות הברית 1994 • צרפת 1998 • יפן וקוריאה הדרומית 2002 • גרמניה 2006 • דרום אפריקה 2010 • ברזיל 2014 • רוסיה 2018 • קטר 2022 • קנדה, מקסיקו וארצות הברית 2026 • 2030 |
| משחקי גמר | 1930 • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 |
| טורנירי מוקדמות | *1930* • 1934 • 1938 • 1950 • 1954 • 1958 • 1962 • 1966 • 1970 • 1974 • 1978 • 1982 • 1986 • 1990 • 1994 • 1998 • 2002 • 2006 • 2010 • 2014 • 2018 • 2022 • 2026 • 2030 |